
PIL 9. panta kārtībā rīkots iepirkums
[bookmark: _Hlk207270551]“Reprezentācijas priekšmeti, to apdruka un piegāde Ādažu novada pašvaldības iestādēm”
(Iepirkuma identifikācijas Nr. ĀNP 2026/111)

ĀDAŽU NOVADA PAŠVALDĪBAS IEPIRKUMU KOMISIJAS
SĒDES PROTOKOLS
Ādažos, Ādažu novadā

2026. gada 3. jūlijā	Nr. 5-6-2026/111-2

Komisijas izveides pamats: Ādažu novada pašvaldības domes 2025. gada 24. jūlija lēmums Nr. 306 “Par Ādažu novada pašvaldības Iepirkumu komisijas sastāva apstiprināšanu”, 2025. gada 27. novembra sēdes lēmums (protokols Nr.28, § Nr. 40) “Par  izmaiņām Iepirkumu komisijas sastāvā” un 2026. gada 1. aprīļa sēdes lēmums Nr. 133 “Par izmaiņām pašvaldības Iepirkuma komisijas sastāvā”.
Sēdi vada: komisijas priekšsēdētāja vietniece: Evija Šefere.
[bookmark: _Hlk203044531]Sēdē piedalās: komisijas locekļi: Everita Kāpa, Karina Sprūde, Jānis Leja, Alīna Liepiņa-Jākobsone.
Sēdi protokolē: Alīna Liepiņa-Jākobsone.
Sēdi atklāj plkst. 10.45.
DARBA KĀRTĪBĀ:
1. Atbildes sniegšana iepirkumā “Reprezentācijas priekšmeti, to apdruka un piegāde Ādažu novada pašvaldības iestādēm” (ID Nr. ĀNP 2026/111).
SANĀKSMES GAITA:
1. A. Liepiņa-Jākobsone ziņo, ka ir saņemts iepirkumā ieinteresētā piegādātāja jautājums.
2. Komisija iepazīstas ar jautājumu un lemj par sniedzamo atbildi:
	Jautājums:

	Vēlos precizēt/noskaidrot kādi ir aptuveni plānotie daudzumi precēm Piemēram, 1. Keramikas krūze ar apdruku, mēs veidojam izmaksas atkarīgi daudzumam, ja vienas krūzes apdruka 36.00 Eur ; 150 gb krūzēm 2.00 Eur. Respektīvi, lai cenu iedotu nepieciešams daudzums.  

	Atbilde:

	Vēršam uzmanību, ka, atbilstoši iepirkuma Tehniskajā specifikācijā cita starpā noteiktajam, Pasūtītājs ir paredzējis slēgt iepirkuma līgumu uz 12 mēnešiem par maksimālo līgumcenu 32 305.79 euro bez PVN. Pasūtītājs ir tiesīgs līguma darbības termiņā iegādāties preces, kuru kopējā līgumcena ir mazāka par iepriekš minēto summu. Preču pirkumam ir regulāra iepirkuma raksturs, kas izpaužas tādējādi, ka preces piegādā atsevišķās partijās visu līguma darbības laiku saskaņā ar pircēja pasūtījumiem un tajos norādītā skaitā. Pasūtījumu apjomus un veikšanas intervālus pircējs izvēlas pēc saviem ieskatiem. Minimālais preču pasūtījuma apjoms ir EUR 100, bez PVN.
Papildus informējam, ka Pasūtītājs nav veicis detalizētu reprezentācijas priekšmetu uzskaiti plānotā 12 mēnešu līguma izpildes periodā. Reprezentācijas priekšmeti tiks iepirkti atbilstoši attiecīgajā periodā aktuālajai situācijai un nepieciešamībai, kuru šobrīd ir grūti prognozēt. Vienlaikus informējam, ka no šobrīd pieejamās informācijas par iespējamām plānotām Pasūtītāja vajadzībām secināmi aptuveni šādi plānotie apjomi: keramikas krūze ~73 gab., nerūsējošā tērauda krūze ar skrūvējamu vāku ~ 33 gab., Plastmasas ūdens pudele ar skrūvējamu vāku ar salmiņu ~ 5 gab., Plastmasas ūdens pudele ar skrūvējamu vāku bez salmiņa ~ 70 gab., Auduma maisiņš 38x42 ar auduma blīvumu 130-200 gr/m²  ~ 40 gab., Auduma maisiņš ar auduma blīvums 220+ gr/m²  38x42 ~ 155 gab., T-krekls ~ 330 gab., Lietussargi ~ 48 gab., Cepure ar nagu ~ 30 gab., A5 piezīmju blociņš ~ 534 gab., A4 piezīmju blociņš ~ 300 gab., Mape ar piezīmju lapām ~ 100 gab., Piezīmju lapiņu blociņi ~ 100 gab., Pildspalva ar gumijotu pārklājumu ~ 180 gab., Metāla lodīšu pildspalva ~ 800 gab., Uzlīmes ar apdruku – vismaz 1 komplektus no katras Tehniskajā specifikācijā minētās pozīcijas, Papīra maisiņi ~ 850 gab., Pusdienu trauki ~ 10 gab.
Tomēr norādām, ka augstāk minētajai informācijai ir tikai vispārīgs informatīvs raksturs. Uzsveram, ka iepirkums paredz regulāra rakstura reprezentācijas priekšmetu iegādi, pasūtījuma apjomi un veikšanas intervāli atkarīgi no Pasūtītāja aktuālajām vajadzībā līguma darbības periodā. Minimālajā preču pasūtījuma apjomā, kas noteikts 100 EUR bez PVN, Pasūtītājs nav paredzējis iegādāties tikai viena veida reprezentācijas priekšmetus minētās summas apjomā, bet gan dažāda veida reprezentācijas priekšmetus – tos, kuri norādīti Tehniskajā specifikācija un/vai tos, kurus piedāvā pats Izpildītājs savā internetveikalā.



KOMISIJA VIENBALSĪGI NOLEMJ:
1. A. Liepiņai-Jākobsonei informēt iepirkumā ieinteresēto piegādātāju par Komisijas atbildi, kā arī publicēt atbildi EIS.
Sēdi slēdz plkst. 11.00.
Pielikumā: 
1. Ieinteresētā piegādātāja jautājums.

